CELEX: 32006R2025
Language: fi
Date: 2006-12-22
Title: Komission asetus (EY) N:o 2025/2006, annettu 22 päivänä joulukuuta 2006 , yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (EY) N:o 796/2004 muuttamisesta

29.12.2006   
            
            
               FI
            
            
               Euroopan unionin virallinen lehti
            
            
               L 384/81
            
         
      KOMISSION ASETUS (EY) N:o 2025/2006,
   annettu 22 päivänä joulukuuta 2006,
   yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (EY) N:o 796/2004 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c ja n alakohdan,
   sekä katsoo seuraavaa:
   
               (1)
            
            
               Koska hampun tukikelpoisuusedellytyksiä tilatukijärjestelmässä on muutettu neuvoston asetuksen (EY) N:o 953/2006 (2) 2 artiklalla, komission asetusta (EY) N:o 796/2004 (3) on tarpeen muuttaa hakumenettelyn osalta. Lisäksi eräitä mainitun asetuksen säännöksiä olisi kokemuksen perusteella yksinkertaistettava tai täsmennettävä.
            
         
               (2)
            
            
               Muuhun kuin kuiduntuotantoon tuotettu hamppu voi asetuksen (EY) N:o 1782/2003 III osaston 4 luvun mukaisesti kuulua tilatukijärjestelmässä sovellettavan maankäytön piiriin vuodesta 2007 alkaen. Tuotettua hamppua koskevia sopimuksia ja sitoumuksia ei enää vaadita. Sen vuoksi asetuksen (EY) N:o 796/2004 13 artikla olisi mukautettava vastaavasti.
            
         
               (3)
            
            
               Asetuksen (EY) N:o 1782/2003 IV osaston 10 f luvussa säädetty sokerijuurikkaan ja -ruo’on tuottajille myönnettävä tuki ei luonteensa vuoksi liity maatalousmaahan. Kyseiseen tukijärjestelmään ei sen vuoksi pitäisi soveltaa asetuksen (EY) N:o 796/2004 mukaisia yhtenäishakemusta koskevia sääntöjä. Olisi säädettävä asiaankuuluvasta hakumenettelystä. Koska viljelijöiden ei enää tarvitse ilmoittaa erikseen sokerijuurikkaan ja sokeriruo’on tuotantoon käytettäviä pinta-aloja, säännös, jonka mukaan sokerijuurikkaan ja -ruo’on viljelijöille myönnettävää tukea hakeville viljelijöille on tehtävä ylimääräinen tarkastusotos, olisi poistettava.
            
         
               (4)
            
            
               Piirteiden, joita tarkoitetaan asetuksen (EY) N:o 1782/2003 liitteessä III luetelluissa säädöksissä tai jotka voivat liittyä kyseisen asetuksen 5 artiklassa ja liitteessä IV tarkoitettuun hyvän maatalouden ja ympäristön vaatimukseen, tulisi olla tukikelpoisia tilatukijärjestelmän lisäksi myös kaikissa pinta-alatukijärjestelmissä, jotta pinta-alatukijärjestelmiin liittyviä sääntöjä voitaisiin yhdenmukaistaa ja tukihakemusten hallinnointia ja valvontaa yksinkertaistaa.
            
         
               (5)
            
            
               Asetuksen (EY) N:o 1782/2003 54 artiklan 6 kohdan mukaan kesannointioikeudet olisi aktivoitava ennen muita tukioikeuksia. Asetuksen (EY) N:o 796/2004 50 artiklan 4 kohdan säännöksiä olisi täsmennettävä tasavertaisen kohtelun varmistamiseksi viljelijöille, joilla ei ole käytössään kaikkea kesannointialaa kaikkien kesannointioikeuksiensa aktivoimiseksi.
            
         
               (6)
            
            
               Tukien vähennyksiä, jotka on toteutettava vähentämällä maksuja seuraavien kolmen vuoden aikana, voidaan soveltaa ainoastaan asetuksen (EY) N:o 1782/2003 III, IV ja IV a osastossa säädettyjen tukien osalta, kuten myös aiheettomien maksujen takaisinperintää. Tukia olisi voitava vähentää ja maksuja olisi voitava periä takaisin myös kyseisen asetuksen 12 artiklassa säädetyn lisätuen osalta.
            
         
               (7)
            
            
               Sen vuoksi asetusta (EY) N:o 796/2004 olisi muutettava vastaavasti.
            
         
               (8)
            
            
               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 796/2004 seuraavasti:
   
               1)
            
            
               Korvataan 2 artiklan 12 kohta seuraavasti:
               
                           ”12)
                        
                        
                           ’Pinta-alatukijärjestelmät’ tarkoittaa tilatukijärjestelmää, asetuksen (EY) N:o 1782/2003 68 a artiklan toisessa kohdassa tarkoitettua hyväksytylle tuottajaryhmittymälle maksettavaa humalatukea sekä kaikkia mainitun asetuksen IV ja IV a osastossa säädettyjä tukijärjestelmiä, lukuun ottamatta IV osaston 7, 10 e, 10 f, 11 ja 12 luvussa säädettyjä tukijärjestelmiä ja mainitun asetuksen 143 b artiklassa säädettyä erillistä sokeritukea.”
                        
                     
         
               2)
            
            
               Muutetaan 13 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Silloin kun viljelijä aikoo tuottaa hamppua asetuksen (EY) N:o 1782/2003 52 artiklan mukaisesti tai mainitun asetuksen 106 artiklassa tarkoitettua kuiduntuotantoon tarkoitettua hamppua, yhtenäishakemuksen on sisällettävä:
                           
                                       a)
                                    
                                    
                                       hampun kylvöalojen tunnistamiseksi tarvittavat tiedot, käytetyt siemenlajikkeet mukaan luettuina;
                                    
                                 
                                       b)
                                    
                                    
                                       käytetyt siemenmäärät (kg/ha);
                                    
                                 
                                       c)
                                    
                                    
                                       neuvoston direktiivin 2002/57/EY (4) ja erityisesti sen 12 artiklan mukaisissa siemenpakkauksissa käytetyt viralliset etiketit.
                                    
                                 Poiketen siitä, mitä ensimmäisen kohdan c alakohdassa säädetään, jos kylvö suoritetaan yhtenäishakemuksen jättämiselle vahvistetun määräajan päättymisen jälkeen, kyseiset etiketit on toimitettava viimeistään 30 päivänä kesäkuuta. Jos etiketit on toimitettava myös muille kansallisille viranomaisille, jäsenvaltiot voivat säätää, että etiketit on palautettava viljelijälle sen jälkeen, kun ne on toimitettu kyseisen kohdan mukaisesti. Palautettaviin etiketteihin on merkittävä, että niitä on käytetty hakemuksessa.
                           Jos asetuksen (EY) N:o 1782/2003 IV osaston 10 luvussa tarkoitettua peltokasvien pinta-alatukea koskeva hakemus sisältää kyseisen asetuksen 106 artiklan mukaisen kuiduntuotantoon tarkoitetun pellavan ja hampun viljelyä koskevan ilmoituksen, yhtenäishakemuksen on sisällettävä jäljennös mainitussa artiklassa tarkoitetusta sopimuksesta tai sitoumuksesta, jollei jäsenvaltio ole säätänyt, että kyseinen jäljennös voidaan jättää myöhemmin mutta kuitenkin viimeistään 15 päivänä syyskuuta.
                        
                     
                           b)
                        
                        
                           Poistetaan 13 kohta.
                        
                     
         
               3)
            
            
               Korvataan III a luku seuraavasti:
               ”III a   LUKU
               SOKERITUKI, TUKI SOKERIJUURIKKAAN JA -RUO’ON VILJELIJÖILLE SEKÄ ERILLINEN SOKERITUKI
               17 a artikla
               Sokeritukea, sokerijuurikkaan ja -ruo’on viljelijöille myönnettävää tukea ja erillistä sokeritukea koskeviin hakemuksiin liittyvät vaatimukset
               1.   Jokaisen asetuksen (EY) N:o 1782/2003 10 e luvussa säädettyä sokeritukea, kyseisen asetuksen IV osaston 10 f luvussa säädettyä sokerijuurikkaan ja -ruo’on viljelijöille myönnettävää tukea tai kyseisen asetuksen 143 b a artiklassa säädettyä erillistä sokeritukea hakevan viljelijän on jätettävä tukihakemus, joka sisältää kaikki tukikelpoisuuden varmistamiseksi tarvittavat tiedot ja erityisesti seuraavat tiedot:
               
                           a)
                        
                        
                           viljelijän tunnistetiedot;
                        
                     
                           b)
                        
                        
                           viljelijän ilmoitus siitä, että tämä tuntee kyseisten tukien myöntämisedellytykset.
                        
                     Sokerijuurikkaan ja -ruo’on viljelijöille myönnettävää tukea koskevan hakemuksen on sisällettävä myös asetuksen (EY) N:o 1782/2003 110 r artiklassa tarkoitetun toimitussopimuksen jäljennös.
               2.   Sokeritukea, sokerijuurikkaan ja -ruo’on viljelijöille myönnettävää tukea ja erillistä sokeritukea koskeva hakemus on jätettävä jäsenvaltion vahvistamaan päivään mennessä, joka ei voi olla myöhäisempi kuin 15 päivä toukokuuta ja Viron, Latvian, Liettuan, Suomen ja Ruotsin osalta 15 päivä kesäkuuta.
               Ensimmäisessä alakohdassa tarkoitettu päivämäärä ei kuitenkaan voi vuonna 2006 olla myöhäisempi kuin 30 päivä kesäkuuta 2006, kun kyseessä on asetuksen (EY) N:o 1782/2003 143 b a artiklassa säädettyä erillistä sokeritukea koskevan hakemuksen jättäminen.”
            
         
               4)
            
            
               Muutetaan 26 artiklan 1 kohta seuraavasti:
               
                           a)
                        
                        
                           poistetaan toisen alakohdan e alakohta;
                        
                     
                           b)
                        
                        
                           korvataan kolmas alakohta seuraavasti:
                           ”Jos ensimmäisen alakohdan mukainen tarkastusotos jo sisältää toisen alakohdan a–d alakohdassa tarkoitettujen tukien hakijoita, kyseiset hakijat voidaan ottaa huomioon niissä säädetyissä tarkastusmäärissä.”
                        
                     
         
               5)
            
            
               Korvataan 30 artiklan 3 kohta seuraavasti:
               ”3.   Sen lisäksi, mitä 2 kohdassa säädetään, viljelylohkon kokonaisalaan luetaan piirteet, joita tarkoitetaan asetuksen (EY) N:o 1782/2003 liitteessä III luetelluissa säädöksissä tai jotka voivat liittyä kyseisen asetuksen 5 artiklassa ja liitteessä IV tarkoitettuun hyvän maatalouden ja ympäristön vaatimukseen.”
            
         
               6)
            
            
               Korvataan 50 artiklan 4 kohdan a ja b alakohta seuraavasti:
               
                           ”a)
                        
                        
                           jos viljelijä ei ilmoita kesannointioikeuksiensa aktivoimiseksi tarvittavaa koko pinta-alaa mutta ilmoittaa samaan aikaan jonkin pinta-alan muiden oikeuksien aktivoimiseksi, ilmoittamattomia kesannointioikeuksia vastaava pinta-ala on katsottava ilmoitetuksi kesannointialoina;
                        
                     
                           b)
                        
                        
                           jos kesannointialoiksi ilmoitettua pinta-alaa ei voida paikantaa tai jos havaitaan, että se ei ole kesannoitu, on katsottava, että kyseistä pinta-alaa ei ole määritetty.”
                        
                     
         
               7)
            
            
               Korvataan 51 artiklan 2 kohdan toisen alakohdan toinen virke seuraavasti:
               ”Kyseinen määrä on vähennettävä asetuksen (EY) N:o 1782/2003 III, IV ja IV a osastossa tarkoitetuissa tukijärjestelmissä maksettavista tuista tai kyseisen asetuksen 12 artiklassa säädetystä lisätuesta, jotka viljelijälle voitaisiin myöntää niiden hakemusten perusteella, jotka hän jättää havainnon tekovuotta seuraavien kolmen kalenterivuoden aikana.”
            
         
               8)
            
            
               Korvataan 52 artiklan 3 kohdan toisen alakohdan toinen virke seuraavasti:
               ”Kyseinen määrä on vähennettävä asetuksen (EY) N:o 1782/2003 III ja IV osastossa tarkoitetuissa tukijärjestelmissä maksettavista tuista tai kyseisen asetuksen 12 artiklassa säädetystä lisätuesta, jotka viljelijälle voitaisiin myöntää niiden hakemusten perusteella, jotka hän jättää sitä kalenterivuotta, jona havainto tehdään, seuraavien kolmen kalenterivuoden aikana.”
            
         
               9)
            
            
               Korvataan 53 artiklan toisen kohdan toinen virke seuraavasti:
               ”Kyseinen määrä on vähennettävä asetuksen (EY) N:o 1782/2003 III, IV ja IV a osastossa tarkoitetuissa tukijärjestelmissä maksettavista tuista tai kyseisen asetuksen 12 artiklassa säädetystä lisätuesta, jotka viljelijälle voitaisiin myöntää niiden hakemusten perusteella, jotka hän jättää sitä kalenterivuotta, jona havainto tehdään, seuraavien kolmen kalenterivuoden aikana.”
            
         
               10)
            
            
               Muutetaan 59 artikla seuraavasti:
               
                           a)
                        
                        
                           Korvataan 2 kohdan kolmannen alakohdan toinen virke seuraavasti:
                           ”Kyseinen määrä on vähennettävä asetuksen (EY) N:o 1782/2003 III, IV ja IV a osastossa tarkoitetuissa tukijärjestelmissä maksettavista tuista tai kyseisen asetuksen 12 artiklassa säädetystä lisätuesta, jotka viljelijälle voitaisiin myöntää niiden hakemusten perusteella, jotka hän jättää sitä kalenterivuotta, jona havainto tehdään, seuraavien kolmen kalenterivuoden aikana.”
                        
                     
                           b)
                        
                        
                           Korvataan 4 kohdan toisen alakohdan toinen virke seuraavasti:
                           ”Kyseinen määrä on vähennettävä asetuksen (EY) N:o 1782/2003 III, IV ja IV a osastossa tarkoitetuissa tukijärjestelmissä maksettavista tuista tai kyseisen asetuksen 12 artiklassa säädetystä lisätuesta, jotka viljelijälle voitaisiin myöntää niiden hakemusten perusteella, jotka hän jättää sitä kalenterivuotta, jona havainto tehdään, seuraavien kolmen kalenterivuoden aikana.”
                        
                     
         
               11)
            
            
               Korvataan 60 artiklan 6 kohdan toisen alakohdan toinen virke seuraavasti:
               ”Kyseinen määrä on vähennettävä asetuksen (EY) N:o 1782/2003 III, IV ja IV a osastossa tarkoitetuissa tukijärjestelmissä maksettavista tuista tai kyseisen asetuksen 12 artiklassa säädetystä lisätuesta, jotka viljelijälle voitaisiin myöntää niiden hakemusten perusteella, jotka hän jättää sitä kalenterivuotta, jona havainto tehdään, seuraavien kolmen kalenterivuoden aikana.”
            
         
               12)
            
            
               Korvataan 64 artiklan toisen kohdan kolmas virke seuraavasti:
               ”Hylätyssä hakemuksessa ilmoitettua määrää vastaava määrä on vähennettävä asetuksen (EY) N:o 1782/2003 III, IV ja IV a osastossa vahvistetuissa tukijärjestelmissä maksettavista tuista tai kyseisen asetuksen 12 artiklassa säädetystä lisätuesta, jotka hakijalle voitaisiin myöntää niiden hakemusten perusteella, jotka hän jättää havainnon tekovuotta seuraavana kalenterivuonna.”
            
         
               13)
            
            
               Korvataan 73 artiklan 2 kohdan ensimmäinen virke seuraavasti:
               ”Jäsenvaltiot voivat päättää, että aiheeton maksu on perittävä vähentämällä vastaava määrä asetuksen (EY) N:o 1782/2003 III, IV ja IV a osastossa tarkoitettujen tukijärjestelmien mukaisesti takaisinperintäpäätöksen jälkeen kyseiselle viljelijälle suoritettavista ennakkomaksuista tai maksuista tai kyseisen asetuksen 12 artiklassa säädetystä lisätuesta.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan tukihakemuksiin, jotka liittyvät 1 päivästä tammikuuta 2007 alkaviin vuosiin tai palkkiokausiin.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä joulukuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 1405/2006 (EUVL L 265, 26.9.2006, s. 1).
   
      (2)  EUVL L 175, 29.6.2006, s. 1.
   
      (3)  EUVL L 141, 30.4.2004, s. 18. Asetus sellaisena kuin se on viimeksi muutettuna asetuksella (EY) N:o 1187/2006 (EUVL L 214, 4.8.2006, s. 14).
   
      (4)  EYVL L 193, 20.7.2002, s. 74.”